CELEX: 32004R0451
Language: el
Date: 2004-03-10 00:00:00
Title: Κανονισμός (ΕΚ) αριθ. 451/2004 της Επιτροπής, της 10ης Μαρτίου 2004, για την έκδοση πιστοποιητικών εξαγωγής του συστήματος A3 στον τομέα των οπωροκηπευτικών (τομάτες, πορτοκάλια, μήλα)

Avis juridique important

|

32004R0451

Κανονισμός (ΕΚ) αριθ. 451/2004 της Επιτροπής, της 10ης Μαρτίου 2004, για την έκδοση πιστοποιητικών εξαγωγής του συστήματος A3 στον τομέα των οπωροκηπευτικών (τομάτες, πορτοκάλια, μήλα)  

Επίσημη Εφημερίδα αριθ. L 072 της 11/03/2004 σ. 0083 - 0084

Κανονισμός (ΕΚ) αριθ. 451/2004 της Επιτροπήςτης 10ης Μαρτίου 2004για την έκδοση πιστοποιητικών εξαγωγής του συστήματος A3 στον τομέα των οπωροκηπευτικών (τομάτες, πορτοκάλια, μήλα)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,τον κανονισμό (ΕΚ) αριθ. 2200/96 του Συμβουλίου, της 28ης Οκτωβρίου 1996, περί κοινής οργανώσεως της αγοράς στον τομέα των οπωροκηπευτικών(1), και ιδίως το άρθρο 35 παράγραφος 3 τρίτο εδάφιο,Εκτιμώντας τα ακόλουθα:(1) Ο κανονισμός (ΕΚ) αριθ. 305/2004 της Επιτροπής(2) προκήρυξε τη διεξαγωγή διαγωνισμού για τον καθορισμό των ενδεικτικών ποσών επιστροφής και των ενδεικτικών ποσοτήτων για τις οποίες μπορούν να εκδοθούν πιστοποιητικά εξαγωγής του συστήματος A3.(2) Σε συνάρτηση με τις προσφορές που έχουν υποβληθεί, πρέπει να καθοριστούν τα ανώτατα ποσά επιστροφής και τα ποσοστά χορήγησης των ποσοτήτων που αφορούν τις υποβληθείσες προσφορές στο επίπεδο των εν λόγω ανωτάτων ποσών.(3) Για τις τομάτες, τα πορτοκάλια και τα μήλα το ανώτατο ποσό επιστροφής που είναι αναγκαίο για την χορήγηση των πιστοποιητικών μέχρι την ενδεικτική ποσότητα, εντός των ορίων των προαναφερθεισών ποσοτήτων, υπερβαίνει κατά μιάμιση φορά το ποσό της ενδεικτικής επιστροφής. Το ποσό πρέπει συνεπώς να καθοριστεί σύμφωνα με το άρθρο 4 παράγραφος 4 του κανονισμού (ΕΚ) αριθ. 1961/2001 της Επιτροπής, της 8ης Οκτωβρίου 2001, περί λεπτομερειών εφαρμογής του κανονισμού (ΕΚ) αριθ. 2200/96 του Συμβουλίου όσον αφορά τις επιστροφές κατά την εξαγωγή στον τομέα των οπωροκηπευτικών(3).(4) Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης νωπών οπωροκηπευτικών,ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:Άρθρο 1Για τις τομάτες, τα πορτοκάλια και τα μήλα το ανώτατο ποσό επιστροφής και το ποσοστό χορήγησης που αφορούν το διαγωνισμό που προκηρύχθηκε από τον κανονισμό (ΕΚ) αριθ. 305/2004, καθορίζονται στο παράρτημα.Άρθρο 2Ο παρών κανονισμός αρχίζει να ισχύει στις 11 Μαρτίου 2004.Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.Βρυξέλλες, 10 Μαρτίου 2004.Για την ΕπιτροπήJ. M. Silva RodríguezΓενικός Διευθυντής Γεωργίας(1) ΕΕ L 297 της 21.11.1996, σ. 1· κανονισμός όπως τροποποιήθηκε τελευταία από τον κανονισμό (ΕΚ) αριθ. 47/2003 της Επιτροπής (ΕΕ L 7 της 11.1.2002, σ. 64).(2) ΕΕ L 52 της 21.2.2004, σ. 3.(3) ΕΕ L 268 της 9.10.2001, σ. 8· κανονισμός όπως τροποποιήθηκε τελευταία από τον κανονισμό (ΕΚ) αριθ. 1176/2002 της Επιτροπής (ΕΕ L 170 της 29.6.2002, σ. 69).ΠΑΡΑΡΤΗΜΑΧορήγηση πιστοποιητικών εξαγωγής του συστήματος A3 στον τομέα των οπωροκηπευτικών (τομάτες, πορτοκάλια, μήλα)>ΘΕΣΗ ΠΙΝΑΚΑ>